ร้าน ลลลล ลำบำลับแล เป็นร้านก๋วยเตี๋ยวสูตรลับแล ร้านนี้เพิ่งเปิดได้ไม่นาน ร้านอยู่เส้นหลังมช. ก่อนทางขึ้นดอย เลยร้านรสนิยมไปนิดหน่อย ที่จอดรถมอไซต์จอดได้หน้าร้าน ส่วนรถยนต์ต้องจอดฝั่งตรงข้าม

ตัวร้านไม่ค่อยใหญ่ เป็นแบบเปิดโล่งแต่ก็ไม่ร้อน โต๊ะนั่งมีหลายที่ เพียงพอต่อลูกค้า เมนูของที่ร้านก็ต้องเป็นก๋วยเตี๋ยวอยู่แล้ว แต่ว่ามีก๋วยเตี๋ยวหลากหลายอย่างให้เลือก ทั้งก๋วยเตี๋ยวต้มยำ ก๋วยเตี๋ยวลับแล และก็ยังมีของกินเล่นพวกเกี๊ยวกรอบ ยำเกี๊ยวกรอบ เป็นต้น

เมนูที่สั่งคือ ก๋วยเตี๋ยวต้มยำไข่ออนเซ็นชีส โดยรวมแล้วอร่อย ไม่ต้องปรุงเลยก็ได้ แต่รสต้มยำไม่ค่อยเข้มข้นเท่าไหร่ ถ้ารสจัดกว่านี้อีกหน่อยก็จะดี

เป็นร้านก๋วยเตี๋ยวที่ต้องมาลองเพราะมีหลายเมนูให้ทาน ต้องลองทานหลายๆ เมนู ราคาก็ไม่แพงด้วย